**UČENJE NA DALJAVO GEO 9, 6. 5. 2020**

Lepo pozdravljen pri učenju geografije na daljavo. Med počitnicami ste si nabrali novih moči, zato se bomo takoj lotili dela. Najprej nekaj informacij o **ocenjevanju znanja**.

Pridobili boste eno oceno. Vsi ste poslali Power Point predstavitev izbrane slovenske pokrajine. Vsem, ki ste jo poslali nekaj dni pred rokom za oddajo, sem jo tudi pregledala in dala povratno informacijo. To predstavitev boste sedaj v tem tednu lahko še popravili, izboljšali, poslali, da jo ocenim. Če komu nisem odgovorila, naj mi še danes napiše. **Power Point predstavitvi** boste dodali še **besedilo**, ki bi ga predstavili, wordov dokument. V besedilu napišite vse, kar bi v svojem govornem nastopu povedali. Vključite tudi razlago klimogramov. Verjamem, da ima večina besedilo že napisano, da ob njem vadi in ponavlja. Še enkrat vam v e -učilnici prilagam navodila za pripravo predstavitve, ki jih je treba upoštevati. To bo vaša ocena pri geografiji. Prepričana sem, da se boste potrudili in vaš izdelek še izboljšali. Pri zaključni oceni iz geografije bom upoštevala tudi vaše delo na daljavo in zbirala dokaze o njem.

Danes se boš samostojno učil o **PREBIVALSTVU IN GOSPODARSTVU** Dinarskokraških pokrajin. Gre za območje v Sloveniji, ki je redko poseljeno, število prebivalstva še vedno upada. Spoznal boš, s čim so se preživljali nekoč in katere gospodarske dejavnosti so razvite danes. Prometna mreža je marsikje redka in slabo razvita in kaj vpliva na to.

Tvoje delo:

* Lahko slediš navodilom, ali izbereš svoj način, literaturo, obliko zapisa.
* V zvezek napiši naslov **PREBIVALSTVO IN GOSPODARSTVO DINARSKOKRAŠKIH POKRAJIN.**
* Preberi besedilo v SDZ od str. 124 do 126.
* Naredi povzetek, v njem zapiši:

**PREBIVALSTVO**

1. Značilnosti poselitve
2. Tipe naselij
3. Večja mesta

**GOSPODARSTVO**

1. značilnosti gospodarstva nekoč
2. značilnosti gospodarstva danes

**PROMET**

Značilnosti:

Postojnska vrata -

* Zapis poslikaj, pošlji na mail ali odloži kot nalogo. Danes ne rešuješ nalog v SDZ.

Ker mi na mailu zmanjkuje prostora, vaših dokazov o učenju pa ne želim brisati, vam pošiljam **nov mail:** silva.rakusa.drive@gmail.com

Nalogo lahko oddaš tudi v e-učilnici.

Veliko uspeha pri samostojnem učenju ti želim. 😊

Učiteljica Silva